7. ΝΟΜΟΘΕΤ. ΔΙΑΤΑΓΜΑ της 8/17 Ιουν. 1926 Περί ευρεσιτεχνίας και αθεμίτου ανταγωνισμού διατάξεων. Άρθρ.1.-Διπλώματα ευρεσιτεχνίας δια φαρμακευτικάς σκευασίας δεν παρέχονται εφεξής «εξαιρέσει των φαρμακευτικών σκευασιών, δι’ ας έχει παραχωρηθή άδεια πωλήσεως παρά του Υπουργείου Υγιεινής, Προνοίας κλπ». Η εκμετάλλευσις των μέχρι τούδε τυχουσών διπλώματος ευρεσιτεχνίας φαρμακευτικών σκευασιών επιτρέπεται αδεία του Υπουργείου Εσωτερικών παρεχομένη μετ’ απόφασιν του Ανωτάτου Υγειονομικού Συμβουλίου, υποχρεουμένου να ελέγξη ταύτας κατά τας κειμένας διατάξεις και εάν οι διπλωματούχοι δεν τυγχάνωσιν επιστήμονες ιατροί ή φαρμακοποιοί. Εις τους αφήσαντας να εκπέσωσι των κατά το προηγούμενον εδάφιον διπλωμάτων, λόγω αρνήσεως ή αναρμοδιότητος του Ανωτάτου Υγειονομικού Συμβουλίου να προβή εις τον κεκανονισμένον έλεγχον των φαρμακευτικών σκευασιών των ως και εις τους άχρι τούδε από της ισχύος του νόμου 3338 εκπεσόντας των δικαιωμάτων αυτών επί διπλωμάτων ευρεσιτεχνίας λόγω μη εμπροθέσμου προκαταβολής ενιαυσίων τελών, εφαρμόζονται επί εξάμηνον αι διατάξεις του άρθρου 47 του νόμου 3338. «Αι αυταί διατάξεις εφαρμόζονται και δια τους από 1 Ιουλ. 1926 μέχρι 31 Αυγ. 1927 εκπεσόντας δια την αυτήν αιτίαν των δικαιωμάτων αυτών επί διπλωμάτων ευρεσιτεχνίας». Κατά το άρθρ. 45 του ν. 5607 περί κωδικοποιήσεως της φαρμακευτικής νομοθεσίας (τ. 34) τα υπό του Υπουργείου Εθνικής Οικονομίας εκδοθέντα διπλώματα ευρεσιτεχνίας φαρμακευτικών ειδικοτήτων δεν αναγνωρίζονται. Αι εντός « » φράσεις προσετέθησαν υπό του Ν.Δ. της 12/12 Νοεμ. 1927, (11. Δα.5), κυρωθέντος υπό του ν. 3462(11.Δβ.16). Δια του Νόμου 3338/1925 είχε δοθή εξάμηνος προθεσμία καταβολής των ενιαυσίων τελών εις τους εκπεσόντας των δικαιωμάτων αυτών επί διπλωμάτων ευρεσιτεχνίας λόγω μη καταβολής των τελών τούτων. Άρθρ.2.-Ο συναλλασσόμενος ή οπωσδήποτε δημοσία ανακοινών ότι έτυχε διπλώματος ευρεσιτεχνίας, υποχρεούται να γνωστοποιή και ότι τούτο τω απενεμήθη άνευ εγγυήσεως του Κράτους, άλλως τιμωρείται με χρηματικήν ποινήν (μέχρι 50.000 δραχμών). Δια το μέτρον των χρηματικών ποινών βλ. άρθ. 2 Νόμου 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ. 3.-(Αντικατεστάθη υπό του άρθρ. 4 του Ν.Δ. της 12/12 Νοεμ. 1927 (11.Δα.5), ένθα και παρατίθεται ως περιέχον διατάξεις σχετικάς προς τον αθέμιτον ανταγωνισμόν). 